Document ID: /roh_data/filtered/fineweb-2-filterrobots_roh.jsonl.gz/21497

Tenor Christian Gartmann da la Taskforce Engiadina saja l’idea betg vegnida acceptada d’introducir tests gratuits en Engiadin’Ota per ils giasts durant il mais d’october. Be Silvaplauna è pront da pajar ils custs per tests da Covid. La decisiun da las vischnancas è tenor el chapibla.
Las vischnancas na vulan betg cuntrafar a la decisiun da la Confederaziun ed era betg tractar ils giasts auter ch’ils indigens.
En in proxim pass saja la Taskforce Engiadina vid eruir co i stat cun las capacitads da testar en las singulas vischnancas. La capacitad en la policlinica a San Murezzan sajan numnadamain gia uss a la limita e quai gia avant las vacanzas d’atun.